Paijo mung mencep. Paijo dhewe rumangsa bedha karo kancane loro kuwi. Wardog pancen seneng mbolos saka nyambut gawe. Mulane dpecat saka perusahaan. Yen Parman, bocah kuwi kulinane turu pas ana pabrik. Yen ora turu seneng nggoda pegawe wedhok liyane. Malah Parman pernah konangan selingkuh karo bojone kepala regune. Mulane akeh sing ngincim cah kuwi. Babagan iki Paijo sok nggumun. Sakjane Parman kuwi ora bagus. Kulite ireng tur lambene njeber. Nanging bocah kuwi pancen pinter ngomong gedebus, apamaneh babagan ngglembuki wedhokan.